*****

ΟΔΗΓΙΑ ΤΗΣ ΕΠΙΤΡΟΠΗΣ

της 7ης Μαρτίου 1989

που τροποποιεί την οδηγία 83/181/ΕΟΚ του Συμβουλίου για τον καθορισμό του πεδίου εφαρμογής του άρθρου 14 παράγραφος 1 στοιχείο δ) της οδηγίας 77/388/ΕΟΚ όσον αφορά την απαλλαγή από το φόρο προστιθέμενης αξίας ορισμένων οριστικών εισαγωγών αγαθών, προκειμένου να ληφθεί υπόψη η καθιέρωση της συνδυασμένης ονοματολογίας

(89/219/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 20/89 (2), και ιδίως το άρθρο 15,

Εκτιμώντας:

ότι η ταξινόμηση των εμπορευμάτων που απαριθμούνται στο παράρτημα της οδηγίας 83/181/ΕΟΚ του Συμβουλίου (3), όπως τροποποιήθηκε τελευταία από την οδηγία 88/331/ΕΟΚ (4), βασίζεται στη χρησιμοποίηση της ονοματολογίας του συμβουλίου τελωνειακής συνεργασίας·

ότι το συμβούλιο τελωνειακής συνεργασίας ενέκρινε τη «διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων», που στο εξής καλείται ΕΣ· ότι το Συμβούλιο ενέκρινε την εν λόγω σύμβαση με την απόφαση 87/369/ΕΟΚ (5) και ότι αυτή έχει εφαρμοστεί από την 1η Ιανουαρίου 1988· ότι, κατά συνέπεια, καταρτίστηκε η συνδυασμένη ονοματολογία με σκοπό να τεθεί σε εφαρμογή το ΕΣ στην Κοινότητα · ότι, ως εκ τούτου, οι αναφορές στο άρθρο 1 παράγραφος 2 στοιχείο δ) και στο παράρτημα της οδηγίας 83/181/ΕΟΚ πρέπει να βασίζονται στην εν λόγω συνδυασμένη ονοματολογία·

ότι η προσαρμογή της οδηγίας 83/181/ΕΟΚ στη συνδυασμένη ονοματολογία αποτελεί, κατά συνέπεια, απλή προσαρμογή τεχνικής φύσης που δεν προϋποθέτει καμία τροποποίηση όσον αφορά το πεδίο εφαρμογής των προβλεπόμενων από την εν λόγω οδηγία απαλλαγών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 83/181/ΕΟΚ τροποποιείται ως εξής:

1. Στο άρθρο 1 παράγραφος 2 στοιχείο δ), η αναφορά στις κλάσεις 22.03 έως 22.09 του κοινού δασμολογίου αντικαθίσταται από την αναφορά στους κωδικούς ΣΟ 2203 έως 2208.

2. Το παράρτημα αντικαθίσταται από το παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τα μέτρα που είναι αναγκαία για να συμμορφωθούν με την παρούσα οδηγία το αργότερο την 1η Ιουλίου 1989. Ενημερώνουν αμέσως την Επιτροπή σχετικά.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 7 Μαρτίου 1989.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 4 της 6. 1. 1989, σ. 19.

(3) ΕΕ αριθ. L 105 της 23. 4. 1983, σ. 38.

(4) ΕΕ αριθ. L 151 της 17. 6. 1988, σ. 79.

(5) ΕΕ αριθ. L 198 της 20. 7. 1987, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ

Οπτικοακουστικό υλικό εκπαιδευτικού, επιστημονικού ή πολιτιστικού χαρακτήρα

1.2 // // // Κωδικός ΣΟ

// Περιγραφή εμπορευμάτων

// // // 3704 00 // Πλάκες, ταινίες, χαρτιά, χαρτόνια και υφαντικά, φωτογραφικά που έχουν εκτεθεί στο φως αλλά δεν έχουν εμφανιστεί: // ex 3704 00 10 // - Πλάκες και ταινίες: // // - Κινηματογραφικές ταινίες, θετικές, εκπαιδευτικού, επιστημονικού ή πολιτιστικού χαρακτήρα // ex 3705 // Πλάκες και ταινίες φωτογραφικές που έχουν εκτεθεί στο φως και εμφανιστεί, άλλες από τις κινηματογραφικές ταινίες: // // - Εκπαιδευτικού, επιστημονικού ή πολιτιστικού χαρακτήρα // 3706 // Κινηματογραφικές ταινίες που έχουν εκτεθεί στο φως και εμφανιστεί, με ή χωρίς εγγραφή ήχου, ή που έχουν μόνον την εγγραφή ήχου: // 3706 10 // - Πλάτους 35 mm ή περισσότερο: // // - - Άλλες: // ex 3706 10 99 // - - - Άλλες θετικές: // // - Ταινίες επικαίρων (με ή χωρίς ήχο) που παρουσιάζουν γεγονότα με επίκαιρο χαρακτήρα την εποχή της εισαγωγής και εισάγονται για να αναπαραχθούν, με όριο δύο αντίτυπα ανά θέμα // // - Ταινίες αρχείων (με ή χωρίς ήχο) που προορίζονται να συνοδεύσουν ταινίες επικαίρων // // - Ψυχαγωγικές ταινίες, ιδίως για παιδιά και για νέους // // - Μη κατανομαζόμενες, εκπαιδευτικού, επιστημονικού ή πολιτιστικού χαρακτήρα // 3706 90 // - Άλλα: // // - - Άλλα: // // - - - Άλλες θετικές: // ex 3706 90 51

ex 3706 90 91

ex 3706 90 99 // - Ταινίες επικαίρων (με ή χωρίς ήχο) που παρουσιάζουν γεγονότα με επίκαιρο χαρακτήρα την εποχή της εισαγωγής και εισάγονται για να αναπαραχθούν, με όριο δύο αντίτυπα ανά θέμα // // - Ταινίες αρχείων (με ή χωρίς ήχο) που προορίζονται να συνοδεύσουν ταινίες επικαίρων // // - Ψυχαγωγικές ταινίες, ιδίως για παιδιά και για νέους // // - Μη κατανομαζόμενες, εκπαιδευτικού, επιστημονικού ή πολιτιστικού χαρακτήρα // 4911 // Άλλα έντυπα, συμπεριλαμβανομένων των εικόνων, των εικόνων χαρακτικής και των φωτογραφιών: // // - Άλλα: // 4911 99 // - - Άλλα: // ex 4911 99 90 // - - - Άλλα: // // - Μικροκάρτες ή άλλα υλικά που χρησιμοποιούνται από τις υπηρεσίες πληροφόρησης και τεκμηρίωσης μέσω ηλεκτρονικού υπολογιστή, εκπαιδευτικού, επιστημονικού ή πολιτιστικού χαρακτήρα // // - Πίνακες τοίχου που προορίζονται αποκλειστικά για επίδειξη και για διδασκαλία // ex 8524 // Δίσκοι, ταινίες και άλλα υλικά για την ηχογράφηση ή ανάλογες εγγραφές, γραμμένα, συμπεριλαμβανομένων και των μητρών και των γαλβανικών εκμαγείων για την κατασκευή δίσκων, εξαιρέσει όμως των προϊόντων του κεφαλαίου 37: // // - Εκπαιδευτικού, επιστημονικού ή πολιτιστικού χαρακτήρα // ex 9023 00 // Όργανα συσκευές και υποδείγματα που έχουν σχεδιαστεί για επίδειξη (στην εκπαίδευση ή σε εκθέσεις π.χ.), ακατάλληλα για άλλες χρήσεις: // // - Υποδείγματα, μακέτες και πίνακες τοίχου εκπαιδευτικού, επιστημονικού ή πολιτιστικού χαρακτήρα που προορίζονται αποκλειστικά για επίδειξη και για τη διδασκαλία // // - Μακέτες ή σμικρυμένα οπτικά υποδείγματα αφηρημένων εννοιών όπως οι χημικές συντάξεις ή μαθηματικοί τύποι // Διάφορα

// Ολογράμματα για προβολή με λέιζερ // // Παιχνίδια Multimedia // // Υλικό προγραμματισμένης διδασκαλίας, και υπό μορφή εκθετηρίων, συνοδευόμενο από το αντίστοιχο έντυπο υλικό» // //